Áherslur og forgangsröðun menningar-, íþrótta- og tómstundaráðs

Vegna vinnu við fjárhagsáætlun Reykjavíkurborgar fyrir árið 2020. Í kjölfar vinnudags 1. febrúar 2019.

1. **Virk, litrík grasrót**
   * Það á að styðja við grasrót menningar-, íþrótta- og tómstundarstarfs í borginni og virkja sköpunarkraft hennar.
   * Grasrótin þarf að endurspegla fjölbreytileika mannlífsins í Reykjavík, þar á meðal ólíkan uppruna íbúanna.
   * Efla þarf styrkjapottana í menningarmálum.
   * Tryggja mannréttindasjónarmið, á borð við kynjajafnrétti og forvarnir gegn einelti og ofbeldi séu höfð til hliðsjónar við úthlutun styrkja og gerð samstarfssamninga.
   * Borgin þarf að vera opin þegar kemur að nýjungum í tómstundarstarfi.
2. **Betra aðgengi í öllum hverfum**
   * Það þarf að brjóta niður múra sem hindra þátttöku í menningu, íþróttum og tómstundum.
   * Huga þarf að þjónustustigi og opnunartíma menningar- og íþróttastofnana. Hlúa þarf að barnamenningu og sjá til að fólk geti tekið þátt í menningu og íþróttum óháð efnahag og því hvar sem í borginni það býr.
   * Skoða þarf sérstaklega þátttöku barna í skipulögðu íþrótta og tómstundarstarfi í Breiðholti.
   * Klára uppbyggingu í Úlfarsárdal og skoða hvort það fordæmi geti nýst í öðrum hverfum.
3. **Hagkvæmni og samlegðaráhrif**
   * Nýta betur húsnæði í eigu borgarinnar, auka samstarf milli sviða, og minnka sóun með því að hvetja grasrótarhreyfingar til að samnýta húsnæði minnka þörf þeirra fyrir háan stofnkostnað.
   * Skoða sérstaklega hverfaskiptingu íþróttafélaga og hvetja til aukinnar hagkvæmni með samvinnu og sameiningum.
   * Skoða þarf mannvirkjamál til framtíðar með skynsemi og hagkvæmni að leiðarljósi.

--Drög--

Pawel Bartoszek – formaður MÍT